સ્વામીનિષ્ઠા અને સેવાભક્તિમાં ત્રણ વિઘ્ન આવે છે. હનુમાનજી દરિયો ઓળંગતા હતા ત્યારે તેમાં ‘સુરસા’ નામનું સાત્વિક વિઘ્ન પ્રથમ આવ્યું. ‘સુરસા’ની સિદ્ધિઓને ‘અષ્ટ સિદ્ધિ નવ નિધિ કે દાસા’ એ બુદ્ધિથી પરાસ્ત કરીને શ્રીલંકામાં પ્રવેશ કર્યો. વિઘ્નો દરમિયાન ભગવાન ભક્તની કસોટી પણ કરે છે. મૈનાક પર્વતની વિશ્રામ લેવાની વિનંતી પણ હનુમાનજી ઠુકરાવે છે. કાર્યસિદ્ધ ન થાય ત્યાં સુધી વિશ્રાંતિ કેવી ? ત્યારબાદ હનુમાનજી ‘સિંહિકા’ લંકાની રાક્ષસણી લંકિનીનો સામનો કરી સીતામાતા સુધી પહોંચે છે. રામચંદ્રજીની વીંટીનું પ્રમાણ આપી હનુમાનજી સીતાજી સમક્ષ પ્રગટ થાય છે. રામદૂત તરીકે રાવણને પરચો આપી, લંકાદહન કરી સકુશળ હનુમાનજી ભગવાન શ્રી રામને સીતામાતાની ભાળનો શુભસંદેશ આપે છે.